کەیتی لێدێکی

کەیتی لێدێکی (لەدایکبووی ١٧ی ئازاری ١٩٩٧)یاریزانی پێشبڕکێی مەلەوانی ئەمریکییە. خاوەنی ٧ مەدالیای زێڕی ئۆڵۆمپیاد و ٢١ مەدالیای زێڕی پاڵەوانێتی مەلەوانی جیھانییە، کە زۆرترین مەدالیای زێڕە لە مێژوودا بۆ مەلەوانێکی مێینە. لە پاڵەوانێتی جیھانی وەرزشی ئاودا ١٦ میدالیای زێڕی تاکەکەسی بەدەستھێناوە کە ژمارەیەکی پێوانەیی جیھانییە. بە بردنەوەی شەش مەدالیای زێڕی تاکەکەسی لە ئۆڵۆمپیاد و ٢٦ میدالیای گشتی لە پاڵەوانێتی جیھانی ئاوییدا ژمارەیەکی پێوانەیی لە مەلەوانی ژنان تۆمارکراوە. خاوەنی ژمارەی پێوانەیی جیھانییە لە پێشبڕکێکانی ٨٠٠ و ١٥٠٠ مەتری ئازادی ژنان (ھەردوو کۆرسی درێژ و کورت) ھەروەھا خاوەنی ژمارەی پێوانەیی جیھانی پێشووە لە پێشبڕکێی ٤٠٠ مەتری ئازادی ژنان (کۆرسی درێژ). ھەروەھا خێراترین کاتەکانی لە پێشبڕکێکانی ٥٠٠ و ١٠٠٠ و ١٦٥٠ یاردی ئازادی ژنان بەدەستھێناوە. بەگشتی وەک یەکێک لە باشترین ژنە وەرزشوانی مەلەوانی لە مێژووی ئۆلۆمپیاد دادەنرێت.

لە یارییەکانی ئۆڵۆمپیادی لەندەن لە ساڵی ٢٠١٢ تەمەنی ١٥ ساڵ بوو، بە شێوەیەکی چاوەڕواننەکراو میدالیای زێڕی لە پێشبڕکێی ٨٠٠ مەتری ئازادی ژنان بەدەستھێنا. دوای چوار ساڵ، ڕیۆ دێ ژانێرۆ بەجێھێشت وەک ڕازاوەترین وەرزشکاری ژن لە یارییەکانی ئۆڵۆمپیادی ٢٠١٦, بە چوار میدالیای زێڕ و یەک میدالیای زیو و دوو ژمارەی پێوانەیی جیھانی. ھەروەھا لە یارییەکانی ئۆڵۆمپیادی ٢٠٢٠ دا، لێدێکی وەک ڕازاوەترین وەرزشکاری مێینەی ئەمریکی دەرکەوت و بووە یەکەم مەلەوانی مێینەی ئەمریکی کە لە سێ ئۆڵۆمپیادی لەسەریەکدا لە پێشبڕکێیەکی تاکەکەسیدا سەرکەوتنی بەدەستھێنابێت. لە ساڵی ٢٠٢٣ لە پاڵەوانێتی جیھانی ٨٠٠ مەتری زێڕی بەدەستھێنا، بووە تاکە مەلەوان - نێر یان مێ - کە شەش میدالیای زێڕی پاڵەوانێتی جیھانی لە ھەمان پێشبڕکێدا بەدەستھێنابێت. بە گشتی ٤٦ میدالیای (٣٦ زێڕ و ٩ زیو و ١ برۆنزی) لە پێشبڕکێ نێودەوڵەتییە گەورەکاندا بەدەستھێناوە، کە ئۆڵۆمپیادی ھاوینە و پاڵەوانێتی جیھانی مەلەوانی و پاڵەوانێتی پان پاسیفیک دەگرێتەوە. لە ماوەی ژیانیدا شازدە ژمارەی پێوانەیی جیھانی شکاندووە. پێنج جار وەک باشترین ژنەمەلەوانی جیھانی ساڵ دەستنیشانکراوە. ھەروەھا وەک باشترین وەرزشکاری مێینەی ساڵی ئەسۆشێتد پرێس لە ساڵانی ٢٠١٧ و ٢٠٢٢، باشترین وەرزشکاری مێینەی کۆمیتەی ئۆڵۆمپی ئەمریکا لە ساڵانی ٢٠١٣ و ٢٠١٦ و ٢٠١٧، باشترین ژنە وەرزشی ساڵ لەلایەن دامەزراوەی وەرزشی ژنانەوە لە ساڵی ٢٠١٧، و باشترین وەرزشکاری مێینەی ESPY لە ساڵی ٢٠٢٢ دەستنیشانکراوە.Roxanna Scott, "Katie Ledecky wins Female Athlete of the Olympic Games", USA Today (September 29, 2016). لە ساڵی ٢٠٢٤ لەلایەن سەرۆک جۆ بایدنەوە مەدالیای ئازادی سەرۆکایەتی پێبەخشرا.

 سەرچاوەکان 

پۆل:مەلەوانانی ئۆڵمپیادی ھاوینەی ٢٠٢٠
پۆل:مەلەوانانی ئۆڵمپیادی ھاوینەی ٢٠١٦
پۆل:مەلەوانانی ئۆڵمپیادی ھاوینەی ٢٠١٢
پۆل:وەرگرانی مەدالیای سەرۆککۆماری ئازادی
پۆل:مێدالیاوەرگرانی ئۆلۆمپیای ھاوینەی ٢٠٢٠
پۆل:مێدالیاوەرگرانی ئۆڵمپیکی ھاوینەی ٢٠١٦
پۆل:مێدالیاوەرگرانی ئۆڵمپیکی ھاوینەی ٢٠١٢
پۆل:ئەمریکییەکانی بە ڕەگەز ئیری
پۆل:زیندووان
پۆل:لەدایکبووانی ١٩٩٧
پۆل:ئەو ئەمریکییانەی پەیڕەوی کڵێسای کاتۆلیکی ڕۆم دەکەن
پۆل:مەدالیاوەرگرانی ئۆڵۆمپیادی ھاوینەی ٢٠٢٤